[{"text_idx": "#000002", "text": "Hernaniko Udaleko Plenoak ordenantza fiskal berria onartu zuen asteartean, prezio publikoak herritarren ahalmen ekonomikora egokitzeko. Udal Gobernuak azaldu zuenez, \u00abazken helburua da zerbitzu publikoak herritar guztien eskura jartzea, eta inor ez geratzea kanpoan, ezin dituelako ordaindu. Ordenantza berri honek, halaber, egoera sozial berrira egokitu eta egoera ahulenetan dauden pertsonei lagundu nahi die\u00bb. EH Bilduren eta EAJren aldeko botoekin onartu zen, eta PSE-EEren eta Podemosen aurkako botoekin."}, {"text_idx": "#000006", "text": "Onartuta, \u00abeuskeraren aurkako eraso judizialaren aurrean\u00bb aurkeztutako mozioa"}, {"text_idx": "#000007", "text": "Plenoan, bestetik, onartu zuten \u00abeuskeraren aurkako eraso judizialen aurrean\u00bb EH Bilduk aurkeztutako mozioa, EH Bilduren, EAJko hiru zinegotziren eta Podemosen aldeko botoekin. PSE-EE abstenitu egin zen, eta baita EAJko zinegotzi bat ere. Barakaldoko Udaleko kontratazioetako baldintzetako bati dagokionez, \u00abepaileek errefusatu egin dute sektore publikoak azpikontratatutako enpresa bateko langileei euskeraz jakitea eskatzea\u00bb. Lasarte-Orian eta Irunen ere gertatu dira hantzeko epaiak, eta \u00aberaso\u00bb horien aurrean aurkeztu zuten mozioa."}, {"text_idx": "#000008", "text": "Gainera, bake epaile titularra eta ordezkoa izendatu zituzten Plenoan. Bi hautagai zeuden, eta Xabier Iradi aukeratu zuten titular, bozketan. Aitor Aranburu izango da ordezkoa."}]